ร้านนม ขนมปังปิ้ง เครป หลากหลายเมนูและอาหารคาวเล็กน้อย ตกแต่งร้านน่ารักโทนขาวดำสบายตา โต๊ะนั่งห่างๆกันมีทั้งแบบโซฟาและกุ๊กกิ๊กติดผนัง มีที่นั่งด้านนอกใกล้เตาเครป มีเมนูแปลกๆน่าลองหลายเมนูเช่นเครปหน้ากระเพรา แต่วันนี้เราอิ่มจากของคาวมาแล้ว แวะมาหาของหวานและเครื่องดื่มเย็ยคลายร้อน ร้านอยู่ติดริมถนน ระหว่างโชคชัย4ซอย39-41 จอดรถริมถนนค่ะ ร้านเปิดเที่ยงวัน-เที่ยงคืนเลย เลือกเวลามาฟินได้ตามสะดวก

วันนี้เราเลือก นมลาเวนเดอร์_สีม่วงสวย กลิ่นหอมมาก สั่งหวานน้อย ได้หวานน้อยกำลังชอบ นมมัน อร่อยนัวดีค่ะ

นมนัวกาแฟ_หวานน้อย เข้ม ขมปานกลาง อร่อยดีอีก

ปังปิ้งนมข้น_ง่ายๆ ปังกรอบดี แต่เนื้อในแห้งไป 

ปังพิซซ่า_รอนานมาก หน้าชีสเยอะแต่ไม่ค่อยยืด ซอสพิซซ่าน้อย พอใช้ได้

พนักงานยิ้มแย้มบริการดี นั่งสบายมาตอนเที่ยงคนน้อยไว้คราวหน้ามาลองชิมเครป